গত ৫ বছরের দুদকের কার্যক্রম বিশ্লেষণ করলে দেখা যায়, বিদায়ী বছরেই সবচেয়ে বেশি অভিযুক্তকে অভিযোগ থেকে রেহাই দেয়া হয়েছে। ২০০৭ সালে ফাইনাল রিপোর্টের মাধ্যমে ৮০টি অভিযোগ থেকে অভিযুক্তকে রেহাই দেয়া হয়। একইভারে ২০০৮ সালে ১৯৭, ২০০৯ সালে ২৬২, ২০১০ সালে ২৮৬ এবং বিদায়ী বছরের মধ্য ডিসেম্বর পর্যন্ত সময়ে ২৮৬টি অভিযোগ থেকে অভিযুক্তদের অব্যাহতি দেয়া হয়েছে। ২০১১ সালে চার্জশিটও দেয়া হয়েছে তুলনামূলক বেশি। ২০০৭ সালে ১৭০টি, ২০০৮ সালে ৩৯৭, ২০০৯ সালে ৪৭৫, ২০১০ সালে ৫৩৬ এবং ২০১১ সালে ৫৪১টি চার্জশিট দেয়া হয়। দুদক সবচেয়ে বেশি মামলা করেছিল ২০০৮ সালে। পরিসংখ্যান বিশ্লেষণ করে দেখা যায় প্রতিষ্ঠানটি ২০০৭ সালে ৭০১টি, ২০০৮ সালে ৯৭৯, ২০০৯ সালে ২৩৪, ২০১০ সালে ২৭৪ এবং ২০১১ সালে ৩৪৭টি মামলা করেছে।